अमरीका के उत्तर-पूर्व में स्थित ध्रुव से सटे ग्रीनलैण्ड से पश्चिम में अलास्का तथा टुण्ड्रा प्रदेशीय क्षेत्रों में रहने वाले एस्किमो मंगोलॉयड प्रजाति के हैं। एस्किमो का रंग भूरा एवं पीला, चेहरा सपाट और चौड़ा तथा आंखें गहरी होती हैं। इनका सिर लम्वा और गालों की हड्डियां ऊंची होती हैं। ये लोग रेण्डियर और कैरिबो की खाल से बने वस्त्र पहनते हैं। ये लोग दो कोट पहनते हैं। पांव में लम्बे जूते, हाथों में दस्ताने और सिर पर फर की टोपी पहनते हैं। एस्किमो का मुख्य व्यवसाय शिकार है। ये लोग श्वेत भालू, रेण्डियर, कैरीबो, आर्कटिक लोमड़ी, खरगोश, समूरदार जानवर, ह्वेल, सील, बालरस, बेगुला, आर्कटिक उल्लू आदि का शिकार करते हैं। इन्हीं के मांस से अपना पेट भरते हैं। इनका निवास-गृह इग्लू (Igloo बर्फ के टुकड़ों से बना होता है, ये रेण्डियर की सहायता से खींचने वाली स्लेज गाड़ी का प्रयोग परिवहनकं साधन के रूप में करते हैं। एस्किमो अपनी प्रसन्न मुद्रा के लिए विश्वविख्यात हैं।